Александр Тимофеевич Хроленко 1938 йылдың 1 ғинуарында Смоленск өлкәһенең Вишенки ауылында тыуған. 1955 йылда Воронеж дәүләт университетына филология факультетына уҡырға инә, уны 1960 йылда  «Филолог. Урта мәктәптә рус теле һәм әҙәбиәте уҡытыусыһы» һөнәре буйынса тамамлай. 1960 йылдан 1964 йылға тиклем Краснодар крайының Лазаревское  ҡасабаһы мәктәбендә рус теле һәм әҙәбиәте уҡытыусыһы булып эшләй. 1968 йылда  Воронеж дәүләт педагогия институтында аспирантура тамамлай, «Паратактические конструкции в русской народной лирической песне и проблема их продуктивности в современном поэтическом фольклоре» темаһына   кандидатлыҡ диссертацияһын  уңышлы яҡлай. 1967 йылдан бөгөнгө көнгә тиклем  Курск дәүләт университетында эҙмә-эҙлекле уҡытыусы, доцент, профессор, рус теле һәм әҙәбиәте факультеты деканы (1970–1975) булып эшләй. 1975 йылдан алып 2013 йылға тиклем — рус теле кафедраһы мөдире.